Ixef II Taṣleḍt n umakun seg tama n uwadem tilawt. Ma d tigawt tis snat «Mi ruḥen yigujilen-nni ad ččen, tufa tqedder-itt tmeṭṭut ɛemmetsen ttrun dɣa texlef-d ṭṭeǧra tga-asen-d ččan »; igujilen ɣaḍen Rebbi dɣa s lqedra-ines texlefd tezdayt-nni. Ma d tigawt tis tlata «Ruḥen ɣer uẓekka n yemma-tsen ttrun, dɣa tessuffeɣ tazizat-is ṭṭḍen yigerdan-nni », aya-agi d amakun, acku ulamek ad d-tessufeɣ tmeṭṭut yemmuten tazizat-is seg uẓekka. Tigawt tis rrebɛa «Mi i d-uɣalen yefka-asen-d Rebbi tafunast teṭṭḍen seg-s »; igujilen yezga Rebbi ɣer yidi-s-nsen meɛna aya-agi yessuham, yekcem deg umakun. Tigawt tis xemsa «Ufan-d tala aqcic-nni yessared-d deg tala n yiqelwacen yuɣal d aqelwac »; tella ula d talla n yiqelwacen, mi ara d yessired seg-s wemdan ad yuɣal daqelwac.